Antikles z Atén

Antikles alebo Antiklés (Antikles, iný prepis: Antiklés) bol olympijský víťaz v behu na jedno stadion v roku 340 pred Kr.Eusebios, Kronika 2,193.Diodoros, Bibliotheca historia, 16,77.Adam Clarke, The Bibliographical Miscellany, str. 245

Antikles z Atén si na 110. olympijských hrách vybojoval víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou.Pausanias, Periégésis tés Hellados, 5,8,6. Menom jeho víťaza sa označovala celá olympiáda.

Záznam o olympijskom víťazstve Antikla je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.

Olympijské víťazstvo Antikla uvádza aj historik Diodoros Sicílsky, a to v súvislosti s datovaním udalostí, ktoré sa v tom roku udiali v antickom Grécku. V roku 340 pred Kr. napr. Timoleón porazil Kartágijcov v bitke pri rieke Krimisos na Sicílii a macedónsky kráľ Filip II. obliehal Byzantion.Diodoros, Bibliotheca historia, 16, 77 - 80. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Atén